google/wiki40b huggingface dataset:
Althaia

Althaia (starogr. Ἀλθαία – Althaia, lat. Althaea) je v gréckej mytológii dcéra aitólskeko kráľa Thestia, manželka kalydónskeho kráľa Oinea.
V kráľovstve kalydónskeho kráľa Oinea v jeden rok zožali bohatú úrodu a kráľ z vďaky obetoval všetkým bohom, zabudol len na bohyňu lovu Artemidu. Bohyňa sa preto urazila a za trest poslala na Kalydón strašného diviaka, ktorý narobil v krajine veľké škody. Kráľov syn Meleagros sa preto rozhodol zbaviť kraj strachu a diviaka zabiť. Na lov diviaka zvolal najstatočnejších mužov z celého Grécka.
Spolu potom usporiadali veľký hon. V hlbokom lesnom údolí najprv diviaka vyplašili a zaútočili na neho oštepmi, ale tým ho len rozdráždili. Diviak jednému lovcovi dokaličil nohu a zmizol v kroví, ale tam ho zasiahol šíp Atalanty, ktorý sa mu zabodol za ucho. Muži sa nechceli nechať zahanbiť ženou a prudko na neho útočili. Keď sa Ankaios diviakovi postavil so sekerou zoči voči, diviak na neho zaútočil prvý a vrazil mu do brucha svoje kly a usmrtil ho. Ostatní lovci sa snažili, ale nedarilo sa im, až sa nakoniec Meleagrovi predsa len pošťastilo zviera zabiť. Svoju korisť, kožu zabitého diviaka daroval Atalante, čo sa ostatným lovcom nepáčilo a trofej Atalante vzali, to však Meleagra tak nahnevalo, že v hádke zabil dvoch svojich ujcov.
Althaia si najprv myslela, že sa jej bratia stali obeťou lovu, ale keď sa dozvedela pravdu, na syna sa nahnevala a myslela na pomstu. Spomenula si na starú veštbu pri jeho narodení, ktorú mu vyslovili bohyne osudu Moiry, že bude žiť tak dlho, dokiaľ nedohorí poleno, ktoré hodili do kozuba. Althaia preto poleno z kozuba vytiahla, zahasila ho a schovala. V tej chvíli začal Meleagros slabnúť a o chvíľu zomrel. Celá krajina za ním smútila a matka si až následne uvedomila čo urobila a prebodla sa mečom. Jeho dve sestry sa tiež utápali v žiali. Po toľkých nešťastiach a pohromách sa bohyňa Artemis prestala hnevať a Meleagrove sestry premenila v perličky.
Podľa inej verzie tejto báje, po hádke lovcov o tom, ktorý z nich má najväčšiu zásluhu na ulovení diviaka, prešlo od hádok k urážkam a neskôr až k vojne medzi Kalydónom a vedľajším Pleurónom. Do čela Kalydónčanov sa postavil Meleagros a nepriateľov zahnal na útek. Pri boji však nešťastnou náhodou zabil brata svojej matky. Althaia preto syna prekliala a on v hneve opustil vojsko a uchýlil sa k svojej manželke Kleopatre. V jeho neprítomnosti nepriateľ znova zaútočil a mesto obkľúčil. Keď už bolo mesto takmer dobyté, Meleagros sa po prosbách vrátil a nepriateľov zahnal. Mesto bolo zachránené, nie však Meleagros, bohovia vypočuli kliatbu, ktorú ešte predtým Althaia vyslovila a boh Apolón ho zahubil šípom.
Medzi vedcami sa dlho nenašla odpoveď na otázku, prečo bol v tomto mýte Althaie bližší brat ako vlastný syn. Až podrobné štúdium dejín gréckeho rodového zriadenia z ktorej tento mýtus pochádza potvrdilo, že Althaia konala v súlade s morálkou doby materského práva, keď bol vzťah medzi ujcom a synovcom obzvlášť úzky a posvätný.
Alvin Curran

Kariéra

Od detstva hral na klavír a trombón; neskôr študoval hudbu u skladateľa Elliotta Cartera na hudobnej fakulte Yale University. V roku 1966 spoluzaložil experimentálny súbor Musica Elettronica Viva. Počas svojej kariéry spolupracoval s mnohými ďalšími hudobníkmi, medzi ktoré patrí napríklad Philip Corner, Fred Frith, Kathleen Supové alebo Evan Parker. Od konca osemdesiatych rokov vo svojich nahrávkach často využíval šofar; roku 2013 napríklad vo vydavateľstve Tzadik Records vydal album Shofar Rags, kde tento nástroj využil. Taktiež sa venoval pedagogickej činnosti v Ríme a mnohých ďalších mestách. Počas svojej kariéry získal množstvo ocenení; v roku 2004 bol napríklad ocenený fondom Guggenheim Foundation.
La Chapelle-Saint-Sulpice

Poloha

Obec má rozlohu 6,37 km². Najvyšší bod je položený 151 m n. m. a najnižší bod 105 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fay-les-Étangs

Poloha

Obec má rozlohu 8,47 km². Najvyšší bod je položený 114 m n. m. a najnižší bod 66 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strieborné námestie

Projekty

Na mieste bývalej Slovenky bolo plánovaných niekoľko projektov: Slovenka Resort a Dituria City Park.
V júli 2019 pokračoval projekt SLOVENKA2 prípravou podkladov pre územné rozhodnutie. V pláne je zväčšeenie a rekonštrukcia Strieborného námestia, predĺženie Stoličkoej ulice smerom k Bystričke ako aj vytvorenie promenády pri tomto toku a vznik námestia v severnej časti projektu. Na mieste bývalej Slovenky tak má vyrásť nová štvrť.
Čínština

História

Najstarší zachovaný text pochádza približne z roku 1250 pred n. l. z obdobia dynastie Šang. Čínština sa počas svojej histórie postupne menila a s pribúdajúcim množstvom hovoriacich, ako aj so zväčšujúcou sa územnou rozlohou krajiny nadobudla podobu obrovskej rodiny jazykov so spoločným prapôvodom. Vhodnou paralelou je vývoj románskych jazykov, ktoré sa prirodzene vyvinuli rôznymi spôsobmi z latinčiny. Najdôležitejším faktorom tohto jazyka sa stalo obrázkové písmo. Pomocou neho bolo totiž možné dorozumieť sa medzi jednotlivými, navzájom nezrozumiteľnými jazykmi.
Táto forma písanej čínštiny sa dnes volá klasická čínština. Vznikla počas obdobia jari a jesene a používala sa až do jazykových reforiem v 20. storočí. Vďaka jej kvalitám pri dorozumievaní sa medzi viacerými jazykmi sa stala základom medzinárodnej komunikácie v celej východnej Ázii. V týchto krajinách sa používala ako jazyk kultúry a učenia, vďaka čomu bola používaná spisovateľmi aj po vzniku miestnych systémov písania a dodnes je jej čítanie súčasťou výučby na stredných školách ako v Číne, tak aj v Japonsku či Kórei.

Moderná čínština

V neskorom 19. storočí sa čínština dala do pohybu. V záujme vytvorenia moderného štátu, ktorý by sa mohol postaviť proti industrializovanému Japonsku a Západu sa začal proces, ktorý viedol k úprave písma a k vytvoreniu jednotného, spoločného hovoreného jazyka. Tento proces pokračuje dodnes, keďže plynulosť v mandarínskej čínštine sa pohybuje na úrovni 70 % a mnoho ľudí stále bežne používa iný z čínskych jazykov.

Mandarínska čínština

Po niekoľkých neúspešných pokusoch nájsť vhodný spoločný jazyk nakoniec vznikla mandarínska čínština. Pojem „mandarínska“ pochádza z portugalského označenia jazyka vyššej spoločnosti v Pekingu. V čínštine samotnej sa volá 普通話, pchu-tchung-chua (pǔtōnghuà), teda „spisovná reč“. Z gramatického hľadiska je tento štandard jazykom založeným na vzorových dielach napísaných štýlom 白話, paj-chua (báihuà), skorším pokusom o priblíženie písanej čínštiny a moderného jazyka. Z fonetického hľadiska ide o jazyk primárne (no nie úplne) založený na pekinskom dialekte.

Iné čínske jazyky a dialekty

V súčasnosti je klasifikovaných 7 jazykových skupín. Patria sem: mandarínske jazyky (k týmto patrí vzhľadom na svoj pôvod i samotná mandarínska čínština, materinský jazyk 1,2 miliardy ľudí po celom svete), jazyky wu (okolie Šanghaja, materinský jazyk asi 80 miliónov ľudí), jazyky min (provincia Fu-ťien a časť populácie Taiwanu, tiež približne 80 miliónov), jazyky jüe (provincia Kuang-tung a aj úradný jazyk [kantončina] Hongkongu a Macaa, 60 miliónov ľudí), jazyky siang (provincia Chu-nan a okolie, 40 miliónov), jazyky hakka (komunita ľudí s pôvodom v južnej Číne, 35 miliónov) a nakoniec jazyky kan (provincia Ťiang-si a okolie, 25 miliónov).
Tieto dialektové skupiny nemajú žiaden spisovný či nadradený jazyk. Ľudia s dialektmi patriacimi do rovnakých skupín sú však schopní rozumieť si. Komunikácia medzi ľudmi patriacimi do odlišných jazykových skupín nie je možná, iba ak pomocou mandarínčiny. Tieto jazyky majú odlišnú slovnú zásobu, gramatiku aj fonetiku.
Voglans

Poloha

Obec má rozlohu 4,62 km². Najvyšší bod je položený 392 m n. m. a najnižší bod 231 m n. m.

Obyvateľstvo

Počet obyvateľov obce je 1 667 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karlsruhe (krajinský okres)

Geografia

Západná časť okresu sa nachádza v údolí povodia rieky Rýn. Do okresu zasahuje nížina Oberrheinischen Tiefebene a tiež výbežok pohoria Schwarzwald (Čierny les).
Štatistická klasifikácia ekonomických činností v Európskom spoločenstve

Štatistická klasifikácia ekonomických činností v Európskom spoločenstve, skratka NACE (ang. Statistical Classification of Economic Activities in the European Community), je štandardizovaný klasifikačný systém v európskom priemysle, ktorý pozostáva zo 6 znakov.
V EÚ je záväzný. Zavedený bol nariadením z roku 1990 (NACE Rev. 1), upravený nariadením z roku 2002 (NACE Rev. 1.1) a potom značne zmenený s platnosťou od roku 2008 (NACE Rev. 2 ).

Slovensko

Na Slovensku existovala slovenská implementácia NACE spočiatku pod názvom odvetvová klasifikácia ekonomických činností (skratka OKEČ), neskôr (od roku 2003) pod názvom štatistická odvetvová klasifikácia ekonomických činností .
Implementácia platná na Slovensku od roku 2008 sa nazýva Štatistická klasifikácia ekonomických činností SK NACE Rev. 2  .

Využitie

NACE používajú napríklad katalógy firiem, ktoré klasifikujú spoločnosti do kategórií.
Saint-Mars-du-Désert (Loire-Atlantique)

Poloha

Obec má rozlohu 30,46 km². Najvyšší bod je položený 77 m n. m. a najnižší bod 3 m n. m.

Obyvateľstvo

Počet obyvateľov obce je 4 011 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nechce sa mi tancovať

Vznik

Rytmická pop rocková pieseň vznikla medzi prvými demami na album. Text napísal Miro Jaroš a Ivana Drábová, hudobne a producentsky spolupracovali Miro Jaroš a Vlado Gnepa. Nahrávka pôvodne nebola plánovaná ako rádiový singel.
Thizay (Indre-et-Loire)

Poloha

Obec má rozlohu 6,92 km². Najvyšší bod je položený 100 m n. m. a najnižší bod 27 m n. m.

Obyvateľstvo

Počet obyvateľov obce je 277 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Surinamské národné futsalové družstvo mužov

Vrcholné podujatia

Na majstrovstvá sveta FIFA sa surinamskému družstvu nepodarilo ani raz kvalifikovať. Pokúsilo sa o to trikrát, naposledy v roku 2008.
Družstvo sa kvalifikovalo dvakrát na majstrovstvá CONCACAF, naposledy v roku 2008. Na oboch turnajoch nepostúpilo zo svojej základnej skupiny a obsadilo 5., resp. 7. miesto.
Surinamské družstvo sa zúčastnilo prvých dvoch turnajov majstrovstiev Karibiku. V roku 2004 aj 2008 obsadilo zhodne bronzovú priečku, keď v stretnutiach o 3. miesto zvíťazilo nad Holandskými Antilami, resp. Guyanou.
Amazonas (štát v Brazílii)

Dejiny

Štát Amazonas vznikol oficiálne v roku 1850.

Geografické pomery

Amazonas susedí s brazílskymi štátmi Roraima, Pará, Mato Grosso, Rondônia a Acre. Susedí s Peru, Kolumbiou a Venezuelou. Väčšinu územia pokrýva dažďový prales. Na severe štátu sa nachádza najvyšší vrch Brazílie Pico da Neblina.
Defektor

Defektor je označenie pre spravodajského dôstojníka, ktorý z vlastného rozhodnutia alebo po naverbovaní prešiel na stranu protivníka. Defektor môže pracovať ako dvojitý agent alebo utiecť do krajiny protivníka a tamojšej spravodajskej službe poskytne tajné informácie, s ktorými prišiel počas svojej práce agenta do styku. Býva potom vybavený novou identitou a ochranou, pretože domovská spravodajská služba môže usilovať o jeho únos či vraždu.
Motívom defekcie (prechod na stranu protivníka) môžu byť peniaze, odpor voči režimu alebo ideové názory. Materská služba vníma defektora ako zradcu a v domovskej krajine je často odsúdený, v krajnom prípade až na trest smrti.
Po defekcii vysoko postaveného dôstojníka tajnej služby môže dôjsť v materskej spravodajskej službe k úplnej reorganizácii, pretože hrozí riziko vyzradenia napríklad veľkého počtu agentov.
Medzi najznámejších česko-slovenských defektorov zo Štátnej bezpečnosti patria Ladislav Bittman a Josef Frolík.
Útočisko (budhizmus)

V laickej aj monastickej praxi budhizmu praktikujúci prijíma útočisko v troch klenotoch. Spôsob jeho prijatia a jeho text je v hínajánovom, mahájánovom a vadžrajánovom budhizme odlišujú. Súčasťou budhistického útočiska vo vadžrajáne (diamantovej ceste) sú aj tri korene, ktorými sú láma, jidamy a ochrancovia. Sú zdrojom požehnania, metód a ochrany.
Tetra čierna

Pôvod

Pochádza z Južnej Ameriky (Paraguaj, Bolívia, južná Brazília)Vyskytuje sa v husto zarastených tokoch poriečia Rio Paraguaj a Rio Guaporé,ako aj oblasti Matto-Grosso.
Osobný vlak

Osobný vlak, hovorovo osobák je najnižšia kategória vlakov osobnej dopravy. Osobné vlaky väčšinou zabezpečujú prepravu na krátke vzdialenosti (tzv. regionálnu dopravu) a až na výnimky zastavujú vo všetkých staniciach a zastávkach.
V širšom zmysle sa ako osobný vlak môže označovať každý vlak určený na prepravu osôb, bez ohľadu na jeho kategóriu.

Dopravcovia

Na takmer všetkých prevádzkovaných tratiach zabezpečuje osobné vlaky štátny dopravca ZSSK. Výnimkou je trať 131 Bratislava – Dunajská Streda – Komárno, kde osobnú dopravu prevádzkuje súkromný dopravca RegioJet.

RegioJet

RegioJet používa na prevádzku osobných vlakov prenajaté motorové jednotky Talent v korporátnom nátere žltej farby.

Komfort cestovania

S postupnou obnovou vozového parku ZSSK sa zvyšuje podiel nových súprav s klimatizáciou, Wi-Fi pripojením k internetu či Inteligentným dopravným informačným systémom. Na mnohých tratiach jazdia v súčasnosti už len takéto nové súpravy (napr. okolie Nitry, Humenného, Bratislavy či Žiliny)
V osobných vlakoch RegioJetu je k dispozícii Wi-Fi pripojenie, občerstvenie počas cesty a samozrejmosťou je aj klimatizácia.
Národný konvent

Národný konvent (franc. Convention nationale) alebo Konvent bol najvyšší zákonodarný a výkonný orgán vo Francúzsku od 20. septembra 1792 do 26. októbra 1795, ktorý 21. septembra 1792 vyhlásil republiku (l'an 1 de la République française) a oficiálne zosadil kráľa Ľudovíta XVI. (la royauté est abolie en France).
Hilbesheim

Poloha

Obec má rozlohu 7,52 km². Najvyšší bod je položený 337 m n. m. a najnižší bod 257 m n. m.

Obyvateľstvo

Počet obyvateľov obce je 613 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lipníky

Polohopis

Obec sa nachádza asi 16 km severovýchodne od mesta Prešov na ceste I triedy smerom do Vranova nad Topľou.
Obec Lipníky vznikla 28. augusta 1990 spojením susediacich osád: Lipníky, Miroľa, Pohrabina a Taľka.
Po spojení osád do extravilánu obce pripadli aj dve národné kultúrne pamiatky: Tunel pod kopcom Petič, severný okraj obce. Ev. číslo pamiatky 707-4235/0 a Pomník SNP pripomínajúci 6 zavraždených občanov z obce Nemcovce Ev. číslo pamiatky 707-2106/0.
Bras-sur-Meuse

Poloha

Obec má rozlohu 13,69 km². Najvyšší bod je položený 360 m n. m. a najnižší bod 189 m n. m.

Obyvateľstvo

Počet obyvateľov obce je 696 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kukurica

Význam

Kukurica sa využíva ako krmivo pre hospodárske zvieratá.Je to teda aj krmovina. Kukuričný šrot je potravou pre ošípané a hydinu. Niektoré odrody sa pestujú na siláž, ktorá sa používa na kŕmenie alebo na výrobu bioplynu.

Etymológia

Slovenské slovo „kukurica“ (staršie aj „kukuruc“) je doložené od 18. storočia (tvar kukurica je uvedený aj napr. v Bernolákovom Slowári). Jeho ďalší pôvod je nejasný - môže byť slovenského pôvodu (súvis s nárečovými výrazmi kukuručka a kokorúd), slovanského pôvodu, tureckého pôvodu (po turecky kokoroz, môže ísť o prevzatie zo slovanských jazykov), rumunského pôvodu (po rumunsky cucuruz, môže ísť o prevzatie zo slovanských jazykov) či nemeckého pôvodu (po nemecky Kukuruz; nemecké slovo pochádza zo srbochorvátčiny).
Cieľ poznania

Cieľ poznania je to, čo si človek vytýčil dosiahnuť v priebehu poznávania, napríklad získať vedenie o niečom.
Podľa Arnolda Geulincxa je cieľom poznania získať vedenie o tom, že veci nie sú také, za aké ich považujeme.
Čierna voda (prítok Dolinky)

Prameň

Pramení na styku Veľkej Fatry a Turčianskej kotliny, severozápadne od kóty 538,0 m a východne od obce Mošovce, v nadmorskej výške približne 498 m n. m.

Opis toku

Pramení neďaleko Kuracieho vŕšku, na hranici Národného parku Veľká Fatra.
Preteká Mošovskou pahorkatinou najprv severozápadným smerom popri sústave mošovských rybníkov a sádok. Prechádza okrajom Mošovského parku, kde spolu so svojím ľavým prítokom zvaným Hlístna Studňa (0,5 km) vytvára sústavu dvoch prepojených jazierok. V strede väčšieho z nich sa nachádza tzv. Ostrov Lásky, ku ktorému sa viažu miestne mošovské legendy o stretnutiach Juraja Jánošíka s barónkou Révayovou.
Po prechode parkom sprava priberá potok Z Rybníkov (0,7 km) od osady Mazan a následne opäť pravostranný prítok zvaný Hore Vrbinami. Ďalej pokračuje výraznejšie rozšíreným korytom severným smerom popri miestnom poľnohospodárskom družstve na ľavom brehu, podteká štátnu cestu č. 65 a stáča sa na západoseverozápad. Ďalej tečie západným smerom, zľava priberá najprv Mošovský potok (451,8 m n. m.), potom krátky prítok prameniaci severne od Kevických hájov. Napokon sa stáča na severozápad a severne od obce Borcová ústi v nadmorskej výške cca 444 m n. m. do Dolinky.
Ranspach

Poloha

Obec má rozlohu 11,4 km². Najvyšší bod je položený 1 260 m n. m. a najnižší bod 409 m n. m.

Obyvateľstvo

Počet obyvateľov obce je 836 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kamenné huby (Beli plast)

Opis

Kamenné huby sú zoskupenie skalných útvarov vo Východných Rodopách pripomínajúce svojim tvarom huby. Vysoké sú do troch metrov. Miestni poznajú tento skalný fenomén aj pod menom Mantarkaja (bulh. Мантаркая).

Ochranný štatút

Prírodná pamiatka s výmerou 3 hektáre od roku 1974.
Saint-Jean-de-Védas

Poloha

Obec má rozlohu 12,89 km². Najvyšší bod je položený 65 m n. m. a najnižší bod 4 m n. m.

Obyvateľstvo

Počet obyvateľov obce je 8 818 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Satur

Poloha

Obec má rozlohu 7,86 km². Najvyšší bod je položený 273 m n. m. a najnižší bod 144 m n. m.

Obyvateľstvo

Počet obyvateľov obce je 1 579 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Isis (metalová skupina)

História

Isis bola založená na sklonku roku 1997 v Bostone v štáte Massachusetts Aaronom Turnerom, Jeffom Caxideom, Chrisom Mereschukom a Aaronom Harrisom. Po počiatočných zmenách v zložení na konci deväťdesiatych rokov nahrala v ustálenej podobe päť štúdiových konceptuálnych albumov s rôznymi témami.

Posledná zostava

Aaron Turner - gitara, vokály
Jeff Caxide - basová gitara
Michael Gallagher - gitara
Bryant Clifford Meyer - elektronika, klávesy, gitara, vokály
Aaron Harris - bicie

Bývalí členovia

Chris Mereschuk - elektronika, vokály (1998 - 1999)
Jay Randall - elektronika (1999 - 2000)
Letecké opravovne Trenčín

Letecké opravovne Trenčín (LOTN) je slovenský priemyselný podnik sídliaci na Trenčianskom letisku.

Dejiny

Opravovne vznikli v roku 1934, kedy sa začala výstavba, ktorá pokračovala až do roku 1938. Do Trenčína sa z Nitry a z Piešťan presťahoval Letecký sklad a Letecká škola. Cez vojnu sa v objektoch opravární licenčne vyrábali lietadlá Ju 87 Stuka. V roku 1945 sa obnovoval areál opravovní poškodený nemeckými bombami.
Po vojne v roku 1949 sa začala prestavba niektorých objektov, v tejto dobe sa tu opravovali predovšetkým piestové lietadlá. Výrazným impulzom bol predovšetkým presun vojenského leteckého skladu a dielní z Nitry. 1. októbra 1958 sa oficiálne schválil názov Letecké opravovne Trenčín. V 60. rokoch nastalo zvýšenie sortimentu opráv, v 70. rokoch nastala prúdová éra.
Opravovne v roku 1963 otvorili vlastné učňovské stredisko, z ktorého sa neskôr stala stredná škola (dnes Stredná odborná škola letecko - technická Trenčín).
Opravovne zabezpečovali opravy československých lietadiel L-29 Delfín, L-39 Albatros, sovietskych MiG-21, MiG-29 a helikoptéry Mi-8/17. V rokoch 1977 - 1987 sa začala dostavba Leteckých opravovní a následná stavba vzletovej a pristávacej betónovej dráhy s dĺžkou 2200 metrov.
1. júla 1989 nastala reorganizácia a osamostatnenie podniku na štátny podnik. V roku 2006 sa zo štátneho podniku stal akciový podnik, v jeho mene koná Ministerstvo obrany SR.
V novembri 2016 informovali médiá, že Letecké opravovne uspeli v tendri servisnej agentúry NATO na opravu ruských helikoptér Mi-171, ktoré sú nasadzované silami NATO a ich spojencami v Afganistane.
Wuisse

Poloha

Obec má rozlohu 14,56 km². Najvyšší bod je položený 331 m n. m. a najnižší bod 216 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Georgij Timofejevič Beregovoj

Život

Absolvoval luhanské letecké učilište. Počas II. svetovej vojny bol pilotom bombardovacieho lietadla, s ktorým uskutočnil 186 bojových letov. S Červenou armádou sa dostal až k oslobodeniu Česko-Slovenska. Po vojne absolvoval vojenskú akadémiu a v roku 1948 sa stal testovacím pilotom. V roku 1961 získal titul zaslúžilého testovacieho letca ZSSR a krátko potom požiadal o zaradenie do výcvikového strediska kozmonautov. Dňa 26. októbra 1968 odštartoval vo svojich 47 rokoch s kozmickou loďou Sojuz 3 na let trvajúci takmer 95 hodín a to deň po vypustení bezpilotného Sojuzu 2. Letel sám. Nacvičoval pilotáž spoločného letu oboch Sojuzov. Po absolvovaní letu bol povýšený do hodnosti generálporučíka letectva ZSSR a stal sa náčelníkom strediska J. A. Gagarina pre výcvik kozmonautov. Bol ženatý a mal dve deti. Zomrel na pooperačné komplikácie vo veku 74 rokov.
Vychylovka (Nová Bystrica)

Vychylovka je miestna časť obce Nová Bystrica, v okrese Čadca. Leží v Kysuckej vrchovine, v podcelku Bystrická brázda, v údolí potoka Vychylovka a v jej bočných dolinách, v nadmorskej výške 610 m n. m. Súčasťou Vychylovky sú viaceré osady, jednou z najväčších je Podrycierová (670 m n. m.).
Celé územie Vychylovky leží na území CHKO Kysuce a v okolí sa vyskytujú viaceré prírodné pozoruhodnosti: slatinisko Chmúra, tzv. Vychylovské skálie (PP) a Vychylovské prahy (PP) s odkryvmi flyšového pásma.

Dejiny

Prvýkrát sa spomína v roku 1696 pod názvom Wichilowska ako rozšírenie obce Nová Bystrica patriace strečnianskemu hradnému panstvu. V roku 1828 sa spomína aj ako samostatná obec pod názvom Vichilovka.
V roku 1865 bola vo Vychylovke postavená rímskokatolícka drevená škola, v roku 1912 pribudla aj štátna. Školy boli jednotriedne s šesťročnou povinnou dochádzkou. 
V roku 1915 sa začala výstavba Kysuckej lesnej železnice, ktorá bola v rokoch 1925-26 prepojená s oravskou lesnou železnicou cez sedlo Demänová. V roku 1969 bola kvôli nerentabilnosti zrušená. V súčasnosti je národnou kultúrnou pamiatkou a postupne sa obnovuje. Obnova spojenia s Oravou sa plánuje na sezónu prevádzky železnice v roku 2012
V doline Chmúra bol v roku 1974 vybudovaný skanzen, Múzeum kysuckej dediny. Sem boli prenesené aj niektoré pôvodné drevené objekty z oblasti zaplavenej vodárenskej nádrže Nová Bystrica konkrétne z obcí Harvelka a Riečnica. Príkladom je niekoľko budov z osady Od Poništa z Riečnice, ktorá susedí v skanzene s osadou Do potoka.
Novy-Chevrières

Poloha

Obec má rozlohu 17,2 km². Najvyšší bod je položený 112 m n. m. a najnižší bod 78 m n. m.

Obyvateľstvo

Počet obyvateľov obce je 663 obyvateľov (2009).
Graf vývoja obyvateľstva:
Zdroje: INSEE
Riboux

Poloha

Obec má rozlohu 13,48 km². Najvyšší bod je položený 1 054 m n. m. a najnižší bod 419 m n. m.

Obyvateľstvo

Počet obyvateľov obce je 34 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kačení louka

Predmet

Predmetom ochrany sú mokraďové biotopy pestré spoločenstvá voľnej hladiny, mokrých lúk a jelšín.
Citroën C4 Picasso II.

Popis

Podobne ako jeho predchodca je zameraný na rodinu. Popri modeli C3 Picasso bude jeho väčší a luxusnejší brat. Zaujímavým je rozdelenie svetlometov, LED denné svietenie je umiestnené mimo hlavného svetlometu a doplňuje líniu prednej masky. Hlavný svetlomet je umiestnený nižšie v nárazníku. Hmlové svetlomety sú bežne umiestnené po stranách nárazníku.
Model Automobil je postavený na novej platforme EMP2, ktorú bude PSA využívať pre širokú škálu modelov strednej a nižšej triedy. Pravdepodobne bude aj 7 miestna verzia Grand Picasso. V pláne je tiež diesel-hybridná E-HDi Airdream verzia v troch motorizáciách. Prevodovky budú prevzaté z modelu DS4 a C4 Picasso, robotizovaná bezspojková BMP6 a manuálna BVM6.